**Reciklēšana pilnā dziļumā**

Amerikas Savienotajās Valstīs *Wirtgen* reciklēšanas iekārta atjaunoja šoseju 20 cm dziļumā vienā piegājienā un neaizkavējot satiksmes plūsmu. Šajā procesā jaunais W 380 CRi demonstrēja savas nepārspējamās iespējas.

Četru joslu 123. autoceļa labošana Pikensas apgabalā (*Pickens County*) bija pirmā pilna cikla labošanas (PCL) operācija Dienvidkarolīnas Transporta departamenta uzturētajiem ceļiem. Ar 20 000 transportlīdzekļu dienā, no kuriem 15% bija kravas automašīnas, 11 km (7 jūdžu) ceļa posma strukturālā rehabilitācija bija neizbēgama.

**Ceļš tika arī paplašināts**

Būvprojekts bija jāizmanto arī, lai vienlaikus paplašinātu brauktuvi līdz 4,40 m (14 pēdas 5 collas). "Šim nolūkam mēs sākotnēji nofrēzējām 60 cm (2 pēdas) gar ceļa braucamās daļas iekšējo malu, kas robežojas ar garāmbraucamo joslu," sacīja Maiks Krinšovs (*Mike Crenshaw*), Libertijas (Dienvidkarolīna) uzņēmuma “King Asphalt, Inc.” prezidents, skaidrojot darbības, kas veiktas, lai sagatavotu ceļu ar divām *Wirtgen* aukstās frēzēšanas mašīnām. Tikai pēc tam aukstās reciklēšanas iekārta W 380 CRi vadībā varēja sākt darbu. Aukstais reciklieris uz kāpurķēdēm nofrēzēja bojāto segumu 3,80 m platumā (12 pēdas 6 collas) un 20 cm (8 collu) dziļumā vienā piegājienā. Šajā procesā tas sasmalcināja materiālu, vienlaikus sajaucot ar 2,3% putu bitumena, 1% iepriekš uzklāta cementa un 3 - 4% ūdens.

**Saistvielas rada pastāvīgu stabilitāti**

"PCL gadījumā ar putoto bitumenu pārstrādāto slāņu stabilizēšana dod apakšbāzei strukturālo izturību, kas tai nepieciešama, lai izturētu atkārtotas slodzes gadu desmitiem ilgas lietošanas laikā," paskaidroja Marks Štāls (*Mark Stahl*), *Wirtgen* grupas reciklēšanas produktu direktors Ziemeļamerikā.

**Ideālā formula**

Šajā procesā izšķirošā loma ir sajaukumam. Tas nozīmē noteikt atbilstošu saistvielas daudzumu. Lai to izdarītu, tika izmantots *Wirtgen* laboratorijas aprīkojums - WLB 10 S laboratorijas mēroga putu bitumena rūpnīca un WLM 30 laboratorijas mēroga maisītājs-, lai iepriekš pārbaudītu sešus dažādus materiālu paraugus un noteiktu ideālo maisījuma sastāvu šim projektam. Strukturālās rehabilitācijas projekta beigās jaudīgais W 380 CRi videi draudzīgā un kvalitatīvā veidā, izmantojot perfektu formulu, pārstrādāja vairāk nekā 102 000 metrisko tonnu (100 000 ASV tonnu) asfalta. Maiks Krinšovs bija sajūsmā par mašīnas saražotajām 427 metriskajām tonnām (420 ASV tonnu) pārstrādātā materiāla stundā: “Tas darbojās lieliski. Es nekad neesmu redzējis kādu mašīnu, kas būtu uz pusi tik laba. Katru minūti vairāk nekā 7 metriskās tonnas (7 ASV tonnas) ripoja pa izlādes konveijeru. ”

**Pielāgojama ceļa rehabilitācija ārpus mašīnas darba platuma**

W 380 CRi var pat atjaunot ceļa segumus, kas pārsniedz pieejamos darba platumus 3,20 m (10 pēdas 6 collas), 3,50 m (11 pēdas 6 collas) un 3,80 m (12 pēdas 6 collas). Šajā gadījumā reciklieris savāc materiālu no malas, kuru iepriekš nofrēzēja aukstā frēzēšanas mašīna, un pievieno to maisīšanas procesam. Pateicoties maisīšanas jaudai ar 800 metriskām tonnām stundā (787 ASV t / h) kombinācijā ar aizmugurējo iekraušanu uz asfalta iekārtas ar atbilstošu buferi un klājuma izlīdzinājumu, pat ļoti plašu ceļa segumu var atjaunot vienā piegājienā.

**Panākumu atslēga ir daudzpusībā**

Maiks Krinšovs turklāt atzīst, ka jaunā W 380 CRi daudzveidīgo pielietojumu klāsts ir viņa uzņēmuma priekšrocība: “To var izmantot arī kā aukstās frēzēšanas mašīnu. Tā ir galvenā priekšrocība. Mašīnu var pilnībā pārveidot tikai divās stundās.”

Attēli:

|  |  |
| --- | --- |
|  | **W\_photo\_W380CRi\_00058\_HI**  *Wirtgen* W 380 CRi reciklieris spēj pārstrādāt ceļa virsmu pilnā dziļumā līdz 30 cm, tas nozīmē, ka tas ir lieliski piemērots arī pilna cikla labošanai (PCL). |
|  | **W\_photo\_W380CRi\_00060\_HI**  Īstenojot pilna cikla labošanas projektu Dienvidkarolīnā, *Wirtgen* W 380 CRi pārstrādāja segumu 20 cm dziļumā vienā piegājienā un bija asfalta klājēja iekārtas sastāvdaļa kopā ar *VOGELE SUPER* 2000-3i klājēju un HD + 140 VV-HF tandēma veltni no *Hamm*. |
|  | **W\_photo\_W380CRi\_00065**  Izcila tehnoloģija, lieliska atmosfēra: "King Asphalt" komanda un *WIRTGEN* *AMERICA* komanda. |

*Lūdzu, ņemiet vērā: šie fotoattēli ir paredzēti tikai priekšskatīšanai. Drukāšanai publikācijās, lūdzu, izmantojiet fotogrāfijas ar 300 dpi izšķirtspēju, kuras var lejupielādēt no* Wirtgen GmbH / Wirtgen Group *vietnēm.*

|  |  |
| --- | --- |
| Lai iegūtu papildinformāciju,  lūdzu sazinieties:  WIRTGEN GmbH  Corporate Communications  Michaela Adams, Mario Linnemann  Reinhard-Wirtgen-Strasse 2  53578 Windhagen  Germany  Phone: +49-2645-131-3178  Fax: +49-2645-131-499  E-mail: presse@wirtgen.com  www.wirtgen.com |  |